Σάμιουελ Ώστιν Άλιμπον

Ο Σάμιουελ Ώστιν Άλιμπον (Samuel Austin Allibone, 17 Απριλίου 1816 – 2 Σεπτεμβρίου 1889) ήταν Αμερικανός βιβλιογράφος, βιβλιοθηκάριος και λόγιος, γνωστός από το μνημειώδες έργο του A Critical Dictionary of English Literature and British and American Authors (= «Κριτικό Λεξικό της αγγλικής λογοτεχνίας και των Βρετανών και Αμερικανών συγγραφέων»).

 Ο Σ.Α. Άλιμπον γεννήθηκε στη Φιλαδέλφεια και ήταν απόγονος Γάλλων Ουγενότων και Κουακέρων. Εκπαιδεύθηκε με ιδιαίτερα μαθήματα στη γενέτειρά του, όπου για πολλά έτη προσπάθησε να βιοπορισθεί ως έμπορος, αλλά η εμπορική επιτυχία του διέφευγε πάντοτε. Τελικώς εγκατέλειψε το εμπόριο προκειμένου να αφοσιωθεί στον κόσμο των βιβλίων, που αγαπούσε ανέκαθεν, συσσωρεύοντας μια σχεδόν πλήρη γνώση της αγγλικής γραμματείας, από τις αναγνώσεις του και τις βιβλιογραφικές έρευνές του. Το 1865 εκλέχθηκε μέλος της Αμερικανικής Φιλοσοφικής Εταιρείας. Το σημαντικότερο έργο του Άλιμπον, το «Κριτικό Λεξικό της αγγλικής λογοτεχνίας και των Βρετανών και Αμερικανών συγγραφέων» κυκλοφόρησε διαδοχικά ανά τόμο σε διάφορες χρονολογίες, αλλά η αρχική κατοχύρωση των πνευματικών δικαιωμάτων έγινε από το 1854. Εκδοτικός οίκος ήταν ο Childs & Peterson, των Τζωρτζ Γουίλιαμ Τσάιλντς και Ρόμπερτ Έβανς Πήτερσον, με έδρα τη Φιλαδέλφεια Το 1855 ο Τσάιλντς τύπωσε ένα δείγμα του έργου του Άλιμπον για τους κριτικούς, αλλά μόλις το 1858 κυκλοφόρησε ο πρώτος τόμος, με τα λήμματα από το A μέχρι το J. Το 1859 το Κριτικό λεξικό εκδόθηκε και στο Λονδίνο σε συνεργασία με τον οίκο N. Trübner & Co..Ο οίκος Childs & Peterson διαλύθηκε το 1860 και το 1861 ο Τσάιλντς ίδρυσε τον δικό του εκδοτικό name, εκδίδοντας το Λεξικό του Άλιμπον το 1863 σε απλή ανατύπωση. Μετά την αποχώρηση του Τσάιλντς από την εκδοτική δραστηριότητα, τα δικαιώματα του Λεξικού πέρασαν στον φίλο του Τζόσουα Μπ. Λίπινκοτ (Lippincott) το 1870, που φρόντισε για την ταχεία έκδοση ολόκληρου του έργου: ο τόμος 1 επανεκδόθηκε το 1870, περιλαμβάνοντας έως και το γράμμα L, ο τόμος 2 επίσης το 1870 (γράμματα M έως S) και ο τελευταίος τρίτος τόμος το 1871 με «40 παραρτήματα θεμάτων». Ο Τσάιλντς δήλωσε αργότερα ότι εκείνος και ο Λίπινκοτ είχαν συνολικά επενδύσει πάνω από 60.000 δολάρια (περισσότερα από 10 εκατομμύρια σε σημερινή αξία) προκειμένου να εκδώσουν τους τρεις μεγάλου σχήματος τόμους του Κριτικού λεξικού του Άλιμπον, προσφέροντας γενναιόδωρη ανταμοιβή στον συγγραφέα για τους κόπους του.Η πρώτη σελίδα του τόμου 1 του 1858 υποσχόταν 30 χιλιάδες λήμματα, μια υπόσχεση που αυξήθηκε σε πάνω από 43 χιλιάδες στους τόμους 1 και 2 της εκδόσεως του Lippincott και σε πάνω από 46 χιλιάδες το 1871 για όλο το τρίτομο έργο.Λίγο καιρό μετά την κυκλοφόρηση του τρίτου τόμου, ένας βιβλιοκριτικός του περιοδικού Catholic World κατηγόρησε τον Άλιμπον, που ήταν ένθερμος πιστός της Επισκοπικής Εκκλησίας, για μεροληψία εναντίον των Ρωμαιοκαθολικών συγγραφέων στο έργο του, ιδίως σε σχέση με τη βιβλιογραφία με θέμα τη Μαρία Α΄ της Σκωτίας.Ένα δίτομο συμπλήρωμα του Λεξικού συντάχθηκε από τον Τζων Φόστερ Κερκ (John Foster Kirk) για λογαριασμό του Λίπινκοτ και κυκλοφόρησε μετά τον θάνατο του Άλιμπον (ο πρώτος τόμος το 1891 και ο δεύτερος το 1892). Από το 1879 μέχρι το 1888 ο Άλιμπον ήταν βιβλιοθηκάριος της Βιβλιοθήκης Λένοξ της Νέας Υόρκης. Παραιτήθηκε για λόγους υγείας και αποσύρθηκε στη Λουκέρνη της Ελβετίας, όπου και απεβίωσε το επόμενο έτος. Εκτός από το γνωστό Λεξικό του, επιμελήθηκε τρεις μεγάλες ανθολογίες και συνέγραψε αρκετές πραγματείες θρησκευτικού περιεχομένου. Συνεισέφερε άρθρα στα περιοδικά North American Review, Evangelical Review και άλλα. Συνέταξε επίσης τα ευρετήρια των Orations and Speeches (1850-1859) του Έντουαρντ Έβερετ και του Life and Letters του Ουάσινγκτον Ίρβινγκ (1861-1864).Αδελφός του Σάμιουελ Ώστιν Άλιμπον ήταν ο Τόμας Άλιμπον (1809–1876), ιδρυτής της ναυτιλιακής εταιρείας Thomas Allibone & Co. και επιπλέον πρόεδρος της μεγάλης τράπεζας «Bank of Pennsylvania» μέχρι την κατάρρευσή της τον Σεπτέμβριο του 1857. A Review, by a Layman, of a Work entitled «New Themes for the Protestant Clergy». Philadelphia: Lippincott, Grambo, & Co. 1852. New Themes Condemned: or, Thirty Opinions upon "New Themes" and its "Reviewer". Philadelphia: Lippincott, Grambo & Co. 1853. Alphabetical Index to the New Testament. Philadelphia: American Sunday-School Union. 1868. A Critical Dictionary of English Literature and British and American Authors. Philadelphia: J.B. Lippincott & Co. 1870–1871. Union Bible Companion. Philadelphia: American Sunday-School Union. 1871. Το πρώτο μέρος αυτού εκδόθηκε και ξεχωριστά ως: Evidences of the Divine Origin of the Holy Scriptures. Philadelphia: American Sunday-School Union. 1871. Poetical Quotations from Chaucer to Tennyson. Philadelphia: J.B. Lippincott & Co. 1873. Στην πρώτη σελίδα διακηρύσσει ότι περιέχει «άφθονα ευρετήρια»: 550 συγγραφέων, 435 θεμάτων και 13.600 αποφθέγματα. Ο Lippincott το κυκλοφόρησε και σε εικονογραφημένη έκδοση «με είκοσι χαλύβδινα χαρακτικά». Prose Quotations from Socrates to Macaulay. Philadelphia: J.B. Lippincott & Co. 1876. Στην πρώτη σελίδα διακηρύσσει ότι περιέχει «ευρετήρια 544 συγγραφέων, 571 θεμάτων και 8.810 αποφθέγματα» Great Authors of All Ages. Philadelphia: J.B. Lippincott & Co. 1880. Allibone, Samuel Austin (1858). A Critical Dictionary of English Literature, and British and American Authors. Philadelphia: Childs & Peterson. volume 1 [A-J]. Allibone, Samuel Austin (1859). A Critical Dictionary of English Literature, and British and American Authors. Λονδίνο: N. Trübner & Co. and: Philadelphia: Childs & Peterson. volume 1 [A-J]. Allibone, Samuel Austin (1863). A Critical Dictionary of English Literature, and British and American Authors. Philadelphia: George W. Childs. volume 1 [A-J]. Allibone, Samuel Austin (1870). A Critical Dictionary of English Literature and British and American Authors. Philadelphia: J.B. Lippincott & Co. volume 1 [A-L]. Allibone, Samuel Austin (1870). A Critical Dictionary of English Literature and British and American Authors. Philadelphia: J.B. Lippincott & Co. volume 2 [M-S]. Allibone, Samuel Austin (1871). A Critical Dictionary of English Literature and British and American Authors. Philadelphia: J.B. Lippincott & Co. volume 3 [T-Z]. Kirk, John Foster (1891). A Supplement to Allibone's Critical Dictionary of English Literature and British and American Authors. Philadelphia: J.B. Lippincott Company. volume 1 [A-G]. Kirk, John Foster (1892). A Supplement to Allibone's Critical Dictionary of English Literature and British and American Authors. Philadelphia: J.B. Lippincott Company. volume 2 [H-Z]. McConnell, Samuel David (1891). In Memory of S. Austin Allibone, A.M., LL. D. Philadelphia: The Historical Society of Pennsylvania. Childs, George W. (1890). Recollections. Philadelphia: J.B. Lippincott Company. Barrows, Charles Mason (1887). «Allibone, Samuel Austin». Acts and Anecdotes of Authors (1 έκδοση). Βοστώνη: New England Publishing Company. σελίδες 29–30. Chisholm, Hugh, επιμ.. (1911) «Allibone, Samuel Austin» Εγκυκλοπαίδεια Μπριτάννικα 01 (11η έκδοση) Cambridge University Press, σελ. 695 Johnson, Rossiter· Brown, John Howard, επιμ. (1904). «Allibone, Samuel Austen». The Twentieth Century Biographical Dictionary of Notable Americans. Βοστώνη: The Biographical Society. vol. 1. Brown, John Howard (1900). «Allibone, Samuel Austin». Lamb's Biographical Dictionary of the United States;. Βοστώνη: James H. Lamb Company. vol. 1, pp. 74–75. White, James Terry, επιμ. (1896). «Allibone, Samuel Austin». The National Cyclopaedia of American Biography. Νέα Υόρκη: J.T. White & Company. vol. 6, p. 227. Το λήμμα «Allibone, Samuel Austin» στην Appletons' Cyclopædia of American Biography, Νέα Υόρκη 1900, τόμ. 1, σελ. 57 Το λήμμα «Άλλιμπον Σάμουελ Ώστιν» στη Νέα Ελληνική Εγκυκλοπαίδεια «Χάρη Πάτση», τόμος 4, σελ. 415 Ο S.A. Allibone Αρχειοθετήθηκε 2016-03-07 στο Wayback Machine. στο WorldCat